Parhezshunos antidepressant oziq-ovqat mahsulotlari mavjudligini rad etdi

Olimlar koronavirus pendemiyasi davrida stress holatiga qarshi kurashish uchun   oziq-ovqat iste`moli  miqdorini nazorat  qilishni  uqtirmoqda.
Parhezshunos Viktor Tutelyanning fikricha,  dunyoda antidepressant oziq-ovqatlar mavjud emas. Biroq ruhiy holatni yaxshilash, kayfiyatni ko`tarish uchun iste`mol qilinayotgan oziq-ovqat miqdorini nazoratga olish talab etiladi.  
Mutaxassisning ta`kidlashicha,  stress holatini yo`qotish  uchun  tinchlantiruvchi xususiyatlarga ega o`simliklar negizidagi  biologik faol qo`shimchalar yaxshi yordam beradi.
Parhezshunos "O`zini  yakkalash" hayot  tarzida to`g`ri ovqatlanish bo`yicha  ham  tavsiyalar  berib  o`tgan. Unga  ko`ra, bu  vaqtda tana og`irligini nazorat qilish va organizmning  moslashuvchanlik qobiliyatini oshirish juda muhim.  
Xususan,  to`g`ri ovqatlanishda  bir qator mahsulotlardan qisman voz kechgan  ma`qul. Birinchi navbatda qandolat mahsulotlar iste`molini o`ta  kam  miqdorga tushirish zarur. Bu qoida  xamir va yog`li mahsulotlar iste`moliga  ham tegishli. Misol uchun, oq non  o`rniga 2,3-navli unlardan tayyorlangan nonlar foydaliroq. Immunitet uchun eng maqbuli bu meva-sabzavotlar. Ular shuningdek,  xazm qilishda yaxshi yordam beradi.  
Yana bir tavsiyaga ko`ra, kuniga oz miqdordan besh-olti marotaba ovqatlanish mumkin.